Ravikindlustuseta inimesed Eestis

Ravikindlustuseta inimeste täpne arv Eestis ei ole teada. Rahvaarvu ja ravikindlustatud inimeste arvu järgi tuletades oli 2026. aasta jaanuari alguse seisuga ravikindlustuseta ligikaudu 100 000 inimest ehk umbes 7% elanikkonnast, viimastel aastatel keskmiselt on olnud kindlustuseta umbes 6% elanikkonnast. 

Varem on andmed ravikindlustuseta inimeste hulga kohta oluliselt lahknenud, näiteks 2008. aastal oli Eestis Sotsiaalministeeriumi andmetel ravikindlustuseta inimesi 56 811, Õiguskantsleri Kantselei korraldatud uuringu (ilmunud 2009) kohaselt 89 313.https://www.oiguskantsler.ee/sites/default/files/IMCE/uuring_ravikindlustusega_h6lmamata_isikute_olukord_eestis.pdf

Ravikindlustuseta jäämine on Eestis puudutanud sadu tuhandeid inimesi - aastatel 2007–2017 oli vähemalt ühel kuul kindlustuseta hinnanguliselt 380 000 inimest, st ligi pooled tööealistest.https://www.praxis.ee/wp-content/uploads/2018/09/Ravikindlustus_infograafika.pdf

2005. aastal ütles õiguskantsler Allar Jõks, et ravikindlustuseta inimeste õigused ei ole tagatud.https://www.postimees.ee/1469141/joks-ravikindlustuseta-isikute-oigused-pole-tagatudhttps://www.oiguskantsler.ee/et/oiguskantsler/suhted-avalikkusega/artiklid-ja-intervjuud/kellel-on-oigus-tervise-kaitsele.

Riikliku ravikindlustuse ostmine on võimalik teatud tingimustel, see on seotud keskmise palgaga ja selle hind on aasta-aastalt tõusnud. 2025. aasta juuli seisuga on riikliku nn vabatahtliku ravikindlustuse aastamakse 3090 eurot (aasta varem 2858,40 eurot). https://www.haigekassa.ee/inimesele/ravikindlustus/vabatahtlik-kindlustus

Ravikindlustuseta inimeste olukorda Eestis on omajagu uuritud ja selle üle arutatud, kaalutud on üldise ravikindlustuse kehtestamist, mis tagaks ravile ligipääsu kogu elanikkonnale.https://epl.delfi.ee/artikkel/51024685/ravikindlustuseta-aitab-kiirabi-ning-eriosakond,https://tervis.postimees.ee/4252609/arutelu-koht-kas-riigil-oleks-odavam-tagada-tasuta-arstiabi-koigilehttps://ojs.utlib.ee/index.php/EA/article/view/16939/11823, https://somblogi.wordpress.com/2016/10/20/kas-arst-peab-ikka-olema-ravikindlustuse-varavavalvur/#more-447http://www.praxis.ee/tood/ravikindlustuskaitse-uuring/https://ekspress.delfi.ee/artikkel/81568303/kaja-kallase-ettepanek-haigekassa-asemel-tervisekindlustus-kogu-rahvale

2019. aastal loodi Sotsiaalministeeriumi eestvedamisel töörühm, mille eesmärgiks on ravikindlustuse laiendamine elanikkonnas.

2020. aastal korraldati ravikindlustuseta inimestele koroonaravi.https://www.err.ee/1067760/haigekassa-tasub-ravikindlustamata-inimeste-koroonaviirusega-seotud-kulud

2021. aastast kutsutakse ravikindlustuseta inimesi vähi sõeluuringutele.https://www.err.ee/1212055/riik-hakkab-rahastama-ravikindlustamata-inimeste-soeluuringuid

Riigikogu võttis vastu Sotsiaalministeeriumis välja töötatud rahvastiku tervise arengukava aastateks 2020–2030, kus üheks prioriteediks on seatud kindlustuskaitse laiendamine elanikkonnas.

15. augustil 2022 alustas Eesti Kunstnike Liit tähtajatut meeldetuletuskampaaniat "Ravikindlustus kõigile!", millega liitusid ka teised loomeliidud.https://www.eaa.ee/eesti-kunstnike-liit-alustas-tahtajatut-meeldetuletuskampaaniat-ravikindlustus-koigile

 Viited